ലോകം മുമ്ബൊരിക്കലും ഇത്രയധികം ഭീഷണിയും വിഭജനവും നേരിട്ടിട്ടില്ല ഉണര്ന്ന് പ്രവര്ത്തിക്കേണ്ട സമയമായെന്ന് യുഎന് മേധാവി ജനീവ : ലോകം ഇതിന് മുന്പ് ഒരിക്കലും ഇത്രയധികം ഭീഷണിയും വിഭജനവും നേരിട്ടിട്ടില്ലെന്ന് യുഎന് മേധാവി അന്റോണിയോ ഗുട്ടേറസ്.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കൊറോണ പ്രതിസന്ധി, അഫ്ഗാനിസ്താനിലെ ആക്രമണം, കാലാവസ്ഥാ പ്രതിസന്ധി, സമാധാനത്തിന് വേണ്ടിയുള്ള ശ്രമങ്ങള് തടസ്സപ്പെടുത്തുന്ന രാജ്യങ്ങള് എന്നിവ ചൂണ്ടിക്കാട്ടിയാണ് അദ്ദേഹം മുന്നറിയിപ്പ് നല്കിയത്. നാം എല്ലാരും ഉണര്ന്ന് പ്രവര്ത്തിക്കേണ്ട സമയമായെന്നും ഗുട്ടേറസ് വ്യക്തമാക്കി. 76 മത് ജനറല് അസംബ്ലിയിലെ ചര്ച്ചയ്ക്കിടെയാണ് യുഎന് മേധാവി ലോകരാജ്യങ്ങള്ക്ക് മുന്നറിയിപ്പ് നല്കിയത്. മനുഷ്യാവകാശം ഭീഷണിയുടെ വക്കിലാണ്, ശാസ്ത്രം ആക്രമിക്കപ്പെട്ടുകൊണ്ടിരിക്കുന്നു, ദുര്ബലരായവര് വീണ്ടും കഷ്ടതയിലേക്കാണ് നീങ്ങുന്നത്. ലോകത്തിന്റെ നിലനില്പ്പിന് ഏറ്റവുമധികം ആവശ്യമായ ഐക്യദാര്ഢ്യം നശിച്ചിരിക്കുകയാണെന്നും അദ്ദേഹം പറഞ്ഞു. നാം എല്ലാവരും ഒരു ഗര്ത്തത്തിന്റെ വക്കിലാണെന്ന് മുന്നറിയിപ്പ് നല്കാന് വേണ്ടിയാണ് താന് ഇവിടെ നില്ക്കുന്നത് എന്നും ഗുട്ടേറസ് താക്കീത് നല്കി. കൊറോണ മഹാമാരി ജനങ്ങളെ നന്നായി ബാധിച്ചു, കാലാവസ്ഥാ പ്രതിസന്ധി ലോകത്തെ തകര്ത്തുകൊണ്ടിരിക്കുകയാണ്, അഫ്ഗാനിസ്ഥാനില് നിന്ന് എത്യോപ്യയിലേക്കും യെമനിലേക്കും പ്രക്ഷോഭത്തിന്റെയും അവിശ്വാസത്തിന്റെയും തെറ്റായ വിവരങ്ങള് എത്തുന്നത് സമൂഹത്തെ ഇല്ലാതാക്കുന്നുവെന്നും അദ്ദേഹം പറഞ്ഞു. ലോകം ഇതിന് മുമ്ബൊരിക്കലും ഇത്രയും ഭീഷണിയോ വിഭജനമോ നേരിട്ടിട്ടില്ലെന്നും നമ്മുടെ ജീവിതത്തിലെ ഏറ്റവും വലിയ പ്രതിസന്ധിയാണ് ഇപ്പോള് നേരിടുന്നത് എന്നും അദ്ദേഹം കൂട്ടിച്ചേര്ത്തു.